# data[].attributes.body
זהבה יקרה,
תודה רבה על ההשתלמויות המושקעות
שתמיד מעשירות, מחכימות ומלמדות,
השתלמויות שמלוות אותנו לאורך שיעורים רבים
במגוון תחומי למידה.
תודה על סבלנות,
על דאגה,
על מאור פנים
ועזרה בכל עניין.
מאחלים לך עוד שנים רבות של סיפוק,
של עשייה
ושל העמדת דורות.
נעם ורנת וידר - אלון מורה.

# data[].attributes.body
סבתוש זהבה היקרה!!!
אין עליך סבתא, את אישיות מיוחדת, דמות להערצה ומודל לחיקוי ואני מאוד גאה שיש לי סבתא כמוך .
את עובדת מהבוקר עד השעות הקטנות של הלילה ולא מוותרת על שיעורים …וגם לא מוותרת על שניצלים לכולם ועוד ללא גלוטן עבורינו ופינוקים מפינוקים שונים  בכל יום שישי.
סבתוש את אלופה ממש! מלמדת אותי כלכך הרבה ובמיוחד כח רצון
המשיכי להתמיד ולהמשיך בעבודה שאת כל כך אוהבת . זכו בך מירוץ הצבי ואנחנו זכינו בך עוד יותר ♥️
אוהבת מאוד ומאחלת לך בריאות ונחת עד 120 🙏נכדתך נגה ❤️

# data[].attributes.body
הרב סלוביצ׳קי כותב בדבר השליחות:
" האדם נברא בתור שליח. עצם היצירה, הלידה, מכילה בתוכה, בהכרח, את דבר מינוי השליחות. את העובדה שמישהו חי בזמן מסוים, בתקופה מיוחדת ובמקום מוגדר, ולא נולד בתקופה אחרת ובנסיבות אחרות, נוכל להבין אך ורק אם נקבל את עצם הרעיון בדבר שליחותו של האדם.
ההשגחה יודעת היכן וכיצד יכול הפרט – היחיד, על חסרונותיו וכוחות הנפש האצורים בו, לקיים את שליחותו״.
זהבה יקרה,
בהערכה ובהוקרה רבה
על השליחות והחיל שאת עושה במסגרת החינוך הלשוני בכלל ו״מרוץ הצבי״ בפרט.
והכל מתוך מסירות ומקצועיות רבה!
מוקירה ומעריכה,
רונית דייני

# data[].attributes.headline
ברכה מכל הלב...

# data[].attributes.subject
ברכה מכל הלב...

# data[].attributes.body
זהבה יקרה,
אכן אישה מיוחדת ,שזיכיתי להכיר בשנים האחרונות.
אישה בעלת לב רחב, מכילה, אכפתית, מפרגנת ומקסימה.
ב"ה זכיתי שתלווי אותי בשנותי הראשונות בהוראה.
הקנית לי כלים מיוחדים, מיומנויות חשובות,יצירתיות וגיוון בדרכי ההוראה.
אשריך ואשרי חלקך!
רוב תודות🌷⚘

# data[].attributes.body
בואו ואספר לכם סיפור (מי יודע אולי יזכה) על סבתא זהבה (לא התכוונתי לשלושת הדובים) אשר משכימה קום ללמד בתוכנה שדומה לזום.
תוך כדי היא גם כותבת פרשות שבוע, מלמדת , מרצה, מחדשת וכמובן מבשלת …אה והיא לא שוכחת לטפל בצבי 🦌 .
בכזאת מסירות ודבקות אין קץ סבתא עושה את עבודתה,
ולכן כולם מעריצים אותה.
אם אתם רעבים אנשים חביבים
מוזמנים לסבתא זהבה לאכול מטעמים טובים.

אז סבתא אהובה
איזה כיף שזכיתי לסבתא כזאת נדירה,
אני קוראת את הברכות ומתמלאת אושר ושמחה, המילים החמות שכתבו הן כל כך מדויקות ומרגשות.. כל מי שסביבך ישר נדבק בכשרון והאור שלך.
מי יתן ותמשיכי בעבודתך במסירות ובכיף ובבריאות איתנה!

אין כמוך! לומדת ממך המון!
נכדתך דפנה

# data[].attributes.body
לזכות ולכבוד היה לי ללמוד במחיצתך
לקבל ולראות תמיכה ועידוד בשפע רב
זכית להיות מגדלור ואשת רוח להמשך
לקדם, להפריח ולדורות הבאים...
שפע ברכה ובריאות
לעוד הרבה שנים רבות ושמחות
בהערכה רבה
אטה מרגלית
ת"ת כפ"ח (ב"ב)

# data[].attributes.headline
זהבה יקרה ואהובה,

# data[].attributes.subject
זהבה יקרה ואהובה,

# data[].attributes.body
"שהנשמה מאירה גם שמיים עוטי ערפל מפיקים אור נעים"
בדרכך המיוחדת את מאירה תמיד את עשייתינו באור מיוחד, יצירתי, מגוון,, עשיר ועמוק.
ילדי החמ"ד זוכים להנות משיעורים  מעניינים ומסקרנים המעשירים את עולם הידע ואוצר המילים.
שיעורים המחברים בין קודש לחול.
בין ישן לחדש, בין אדם לזולתו ובין אדם לאלוקיו.
מורי החמ"ד נהנים ממגוון רעיונות להתנסויות המקדמות ידע, מיומנויות עורכים.
מודה על הזכות להכיר אותך וללמוד במחיצתך וממך. להנות מכישורייך ומעזרתך בכל עת ובחפץ לב.
תודה על הזכות להיות חלק מצבי עופרים
על הלווי וההכוונה בבחירת הסיפורים.
ועל כתיבת התקצירים המחורזים אשר מעניקים בימת כבוד לזוכים.
שאי ברכה על עמלך הרב
לעוד שנים רבות בטוב ובנעימים.

אוהבת ומעריכה מאוד,
מרב אפריאט

# data[].attributes.headline
זהבה שכולה לב זהב

# data[].attributes.subject
זהבה שכולה לב זהב

# data[].attributes.body
לזהבה היקרה! השתלמתי בכמה השתלמויות וזכיתי לליווי צמוד ממך. היחס האישי, ההבנה וההכלה נתנו לי הרבה רוגע ורצון להשקיע מעצמי יותר. מאחלת לך שפע הצלחה בתפקידים הרבים. בהערכה. סטערנא.

# data[].attributes.body
זהבה היקרה, אני רוצה להודות לך על עזרתך ותמיכתך בהשתלמות. אלוקים עשה עמי חסד כאשר פגשתי אותך, את קולך מלא נתינה ורגשית כלפי אחר, את תמיד מרגיע ומסבירה בצורה הכי ברורה,  את יש לך נשמה טהורה ועשויה מזן נדיר בימינו ועל כך מודה לך מאוד מקרב הלב.
אביב עלמו

# data[].attributes.body
בתור משתלמת בכמה השתלמויות שהובלת בראש, זכות עצומה להגיד שזכיתי להכיר אישה מיוחדת ונעימה, עם רצון להיטיב ולעזור לנו המורות והרכזות תמיד וגם אם לא הגשנו איזו מטלה, את שולחת הודעה ומפצירה ומזכירה כדי שדרכינו תצליח ושרק נרוויח!
תודה על כל רגע נעים בכל השתלמויות העופרים ועל הלימוד הפורה- דידקטית שכמוך והכי חשוב בעיניי אכפתית ונעימה!
עלי והצליחי עוד שנים רבות והקב"ה ימלא כל משאלות ליבך לטובה וכמו שאת עושה עם שלנו ואיתנו, ה' יתברך יעשה עם שלך!
שוב תודה גדולה !
מיתר בלהה שנקי, רכזת עברית ת"ת "מעלות רם", גדרה.

# data[].attributes.body
לזהבה היקרה !
נהנתי מאוד מההשתלמות שהעברת לנו בשנה שעברה יחד עם יעל המדהימה, עברתי ברוך ה' הרבה השתלמויות ולעיתים נדמה שאין מה לחדש, ולשמחתי למדתי והחכמתי ואף ניסיתי להשתמש בתובנות שלמדתי במסגרת עבודתי.
תודה מקרב לב ושפע של ברכת
צילה שעיבישדה

# data[].attributes.headline
זהבה היקרה ,

# data[].attributes.subject
זהבה היקרה ,

# data[].attributes.body
אם יש דמות שמתאימה לסיפורים, שיחות, תובנות ובעיקר הגעה אל הנפש- הרי שזו את!
בכל הקורסים שלמדתי איתך, הרגשתי את הנפש שלך "שמדברת" , מחברת ומתחברת לילדים וללומדים.
את וכל העוסקים בפרויקט הנפלא :"מרוץ הצבי",
עושים דברים נהדרים ונפלאים ומריצים פלטפורמה מקצועית שמגביהה את ילדי ישראל.

שאי ברכה!

אילנה רז

# data[].attributes.headline
זהבה יקרה ,  

# data[].attributes.subject
זהבה יקרה ,  

# data[].attributes.body
אין כמוך !
זכיתי להכיר מרצה , אכפתית שעוזרת ותמיד מנסה לסייע לכל מה שצריך בקורסים. תמיד דאגת שהכל יסתדר אפילו שנכנסתי מאוחר לקורס.
מאחלת לך הצלחה ענקית מכל הלב ושוב תודה על הכול

# data[].attributes.body
אושה רבת פעלים
הצלחת להאהיב על המורות ובדרך זו על התלמידות את לימודי השפה בדרך ככ חוויתית ומיוחדת.
קשובה, אכפתית, מעודדת ותמיד שם בשבילנו המורות!
מאחלת לך המווון הצלחה בכל פעלך
נחת מעצמך וממשפחתך
והכל מתוך בריאות ושמחה
מעריכה מאד
שירה אדרעי
אור חיה חבד
אשקלון

# data[].attributes.headline
זהבה פלד היקרה מזל טוב בריאות נחת הצלחה וברכה ,תודה לך על השתלמויות מעשירות ידע עולם ,על היותך קשובה וזמינה בכל עת ,את מקסימה ומאירת פנים 

# data[].attributes.subject
זהבה פלד היקרה מזל טוב בריאות נחת הצלחה וברכה ,תודה לך על השתלמויות מעשירות ידע עולם ,על היותך קשובה וזמינה בכל עת ,את מקסימה ומאירת פנים 

# data[].attributes.body
למרות שאנחנו כבר לא ב'מירוץ' הלימודים.
ולמרות שאנחנו כבר לא כותבים סיפורים
זכינו לאמא -סבתא עם סיפור של השראה והתמדה
סיפור של עיסוקים (אין לנו כבר מושג כמה) רבים. ולמרות כל זאת מעורבת. עוזרת ותמיד מקשיבה ונותנת עצה טובה.
מאחלים לך ש'הצבי' ימשיך לרוץ עוד שנים ארוכות בבריאות איתנה. בהתמדה גדולה וביצירתיות אין סופית.
אוהבים.
פלד רבבה

# data[].attributes.headline
סבתא זהבה היקרה שלנו

# data[].attributes.subject
סבתא זהבה היקרה שלנו

# data[].attributes.body
לפני כמה ימים חגגנו בר מצווה לאיתמר בשבת משפחתית מרגשת ומדהימה,
באחת הארוחות כאשר ישבתי עם החברים שלי הסתכלנו עלייך קורנת מאושר ואחת החברות שלנו אמרה לי:
וואו איזה משפחה נהדרת יש לכם, ורואים שסבתא זהבה היא החוט המקשר בין כולם כמה כולם אוהבים אותה ועושים הכל בשבילה , ואני עניתי ואמרתי שככה היא, כזאת אמא שלי שיש משהו שהיא אוהבת היא נותנת את כל כולה אם זה באהבה למשפחה שלה לבנים לכלות לנכדים ולנינים וגם זה ככה בעבודה שלה היא נותנת את כל כולה בלי פשרות!
ועופרים (הבייבי שלה ) זה אחד המקומות האהובים עליה במיוחד ,
אז רק שתמשיכי לאהוב את מה שאת עושה כי את עושה את זה הכי טוב!
*אין עלייך בעולם*
אוהבים
ירון שירלי אילון עדן יהב איתמר וליה

# data[].attributes.headline
זהבה זה הסיפור שלי

# data[].attributes.subject
זהבה זה הסיפור שלי

# data[].attributes.body
שמו של האדם מעיד לעיתים על תכונותיו, במקרה של זהבה זה המעט מהמציאות.

אנו עובדים יחד כבר חי שנים וכל שנה את משתבחת יותר וממציאה את עצמך מחדש. בזכותך תכנית "עופרים" זה שם דבר בקרב מורים, הורים וילדים שמצליחים לבטא את עצמם בדרך ייחודית.

חשוב לך תמיד איך כל אחד ואחת ירגישו בתהליך, אם זה מורות משתלמות ואם אלו הרכזות. אין אצלך דבר שאי אפשר ואת מצליחה לסחוף את כולם עם הראש הפורה שלך והלב הגדול שפתוח תמיד לכולם.

לדעתי צריך לשנות את תכנית עופרים ל "השביל של זהבה" בו כולם יהלכו וייהנו ללמוד וללמד להבין ולהפנים.  את אגדה כבר אמרתי ?  אין לך תחליף, מאחל לנו עוד שנים רבות טובות ובריאות יחד.

באהבה והערכה, דני העוזר הסמוי שלך

# data[].attributes.body
"פיה פתחה בחכמה ותורת חסד על לשונה",
נכתב עליך!
יש לנו זכות ללמוד ממך, להינות מכשרונותייך ,ומהערכים ואהבת האדם ועם ישראל, שאת מביאה איתך לכל מקום.
תודה על החרוזים הנפלאים שכתבת , כמו תמיד, לזוכים במירוץ הצבי ועל השותפות הנהדרת . מאחלת לך ולנו עוד הרבה שנים של עשייה משותפת.
אפרת עמיצור

# data[].attributes.body
הארת את מקצוע השפה באור יקרות אור של מקצועיות ,של חכמה ודעת בנושאים רבים והכל בחיות. הקדשת את כל כולך למענינו מורות ורכזות שפה ודעי לך שאותך אני כל כך מעריכה .את סמל דוגמה ומופת לרוח היצירה לטיפוח כוח ההוראה הכל למען ילדי ישראל שיתקדמו בתחום השפה. אוזן קשבת יחס אישי התחשבות ואנושיות הם "נר לרגלייך ".
תמיד זמינה לכל מורה ומעודדת כשיש בעייה. הפכת אותנו את כל מורות  השפה של החמ"ד למשפחה אחת גדולה .תחרות מרוץ הצבי  עודדה את כל הילדים לכתוב סיפורים וכל הכבוד לזוכים מדי שנה. "עם הספר" נקראים אנו ואכן יצרת וטיפחת אצל כולנו את הקריאה והכתיבה . כל מה שלימדת תמיד יישמתי . הרצון והחשיבות לטפח את הכתיבה סחף אחרייך את כולנו.
פיתחת יחד עם צוות עופרים יעל דני והמפקחת היקרה  יעל נדלר מנהיגות חינוכית פורצת דרך . הצלחת בדרכך המיוחדת להניע ולשפר את האוריינות אצל תלמידנו .אני מודה לך על הכל ובמיוחד בשנה  המורכבת הזאת  נעים היה לפגוש אשה נפלאה כמוך עם רגישות ,הבנה, עם חסד ואמונה.
שתמשיכי מחיל אל חיל ושהרבי יברך אותך בגשמיות וברוחניות על פועלך ואת כל בני ביתך. אמן!
אוהבת אורנה כהן ביטון
רכזת שפה  ממ"ד חב"ד אילת

# data[].attributes.headline
זהבה יקרה מאוד,

# data[].attributes.subject
זהבה יקרה מאוד,

# data[].attributes.body
סוף שנה וארוע השיא שלנו,
הטקס הארצי לזוכי
תחרות "מרוץ הצבי",
הם הזמן המדוייק
לציין את עשייתך הברוכה לקידום
תחום החינוך הלשוני בחמ"ד,
במשך שנים רבות.
יש לך חלק גדול בתהליך שהוביל
ליום זה ובטקס עצמו.
במהלך השנים הכשרת את מורי העברית בהשתלמות "עופרים" יחד עם צוות מיוחד,
להעביר שיעורים איכותיים וחווייתיים
בדרך לכתיבת סיפורים,
והתוצאה בשטח הייתה שבמהלך השנים נכתבו
סיפורים שאיכותם ומספרם עלה משנה לשנה.
ישבת וקראת המון סיפורים,
חיברת להם, בכישרון רב,
קטעים מיוחדים שתמצתו את העלילה,
ומכבדים כל סופר צעיר
שזכה בתחרות.
מעבר לכך, שנים את מלווה אותנו
ואנו לומדות ומחכימות ממך.
שומעים את רעיונותייך, נהנים מהעושר הרב שאת מביאה בכל נושא שאנו עוסקות בו, ומהתייחסותך הרגישה לדרך שיש להעבירו ולהנגישו למורים ולתלמידים.
בנוסף, את דוגמה לכולנו למורה למופת, ולחברה  טובה שיודעת להקשיב לכוון בנועם ולהוביל לעשייה חיובית בצניעות רבה.
אני מאחלת לך,
המשך עשייה ברוכה מתוך בריאות ושמחה
עוד שנים רבות.
בהערכה ובאהבה רבה,
נטע כהן

# data[].attributes.headline
לזהבה היקרה לי מאד,

# data[].attributes.subject
לזהבה היקרה לי מאד,

# data[].attributes.body
"רבות בנות עשו חיל ואת עלית על כולנה".
הקב"ה חנן אותך בכישורים ובכשרונות רבים יחד עם מרץ בלתי נלאה.
הקב"ה זיכני להכירך שנים רבות, יחד עם משפחתך הנפלאה.
כל שיחה עמך - היא חוויה
כל דיבור איתך - הוא נדבך נוסף בחכמה.
מברכת אותך בהמשך עשייה פוריה, ביכולת להעניק את כל הטוב שבך לכל הסובבים אותך, בבריאות שלימה.
באהבה, נורית בן מנחם, גראוס

# data[].attributes.body
תודה רבה על השתלמות מעשירה!
נהנתי מאוד מכל מפגש ומפגש.
מלא חומר מחכים ופרקטי, ממש יישומי ומונגש ללמידה ולקידום התלמידים.
זכיתי להכיר וללמוד מדמותך האצילית והמיוחדת,
תודה על התמיכה והעידוד לאורך כל ההשתלמות.
מעריכה מאוד ומאחלת לך המשך עשייה ברוכה!
אורטל אסייג

# data[].attributes.body
כבוד הוא לי לברך אותך בשמי ובשם יעל וכל המשפחה בנוגע לעבודתך החשובה.
עבודה לה את מקדישה מזמנך וממרצך הרבה שנים יום ולילה (כן, גם בשעות משונות שאנחנו מכירים רק מתוך השמיכות)
כולנו גאים בך מאוד כאשר אנו רואים את הערכה הרבה אותה את מקבלת מחבריך לעבודה (חברים בני גילי 🙂) ושמחים על החברות העמוקה שנרקמה בינכם גם מחוץ ומעבר לעבודה.
מאחלים לך שתמשיכי כך עד 120 , בדייקנות , בחריצות ובמסירות המאפיינים אותך .
תוך נתינה ללא פשרות ומכל הלב להצלחת הפרוייקטים להם התחייבת.
וכמובן הכי חשוב בבריאות טובה בע"ה.
אוהבים אותך מאוד
יעל , ישראל , הנכדים והנינים שלך

# data[].attributes.body
זהבה יקרה,
זכיתי להכיר אותך השנה והתרשמתי מאוד מהרוגע והשלוה שאת משרה על הסובבים אותך.
את פועלת נמרצות כדי לקדם את השפה בקרב ילדי ישראל ועושה זאת במקצועיות רבה ובחן, לתפארת (מדינת ו) ילדי ישראל באמצעות תכנית "עופרים".
אכן את ראויה להשיא משואה על הובלה עקבית , תוך יצירתיות רבה ויציקת משמעות בלמידה של ילדי החמ"ד, כל זאת לצד אנושיות וחום שאת מעניקה לכולנו.
תודה רבה על הסיוע,  היצירתי מאוד, בתחרות מרוץ הצבי.
אשרינו שיש לנו אותך !
שולחת לך איחולי בריאות איתנה, שמחה ונחת מהכל והמשך עשייה מבורכת.
יאירה אסרף-דרומי

# data[].attributes.body
"תשעה קבין של חכמה אכפתיות ורגישות ירדו לעולם" נראה לי זהבה שאת נטלת את כולם.
מתפעלת מהאכפתיות, מהשליטה והרגישות כלפי כל אחד ואחת ומהמקצועיות.
אין עלייך
בהערכה
אלה שטרית

# data[].attributes.body
ז כות גדולה, מנת חלקי,
ה נה זהבה כאן איתי.
ב טוב טעם מסבירה,
ה כל נהיר, תודה רבה.

זהבה יקרה ואהובה.
תודה על שנתיים של לימוד מחכים, סבלנות, מאור פנים ומקצועיות.
ממליצה ואמליץ לכולן, על ההשתלמויות של עופרים, והרבה מאד, בזכותך!
המשיכי לעשות חיל.
מעריכה ואוהבת,
חנה יוסף מרמת בית שמש.

# data[].attributes.body
"...ושם טוב עולה על כולם.."(אבות ד,י"ג)
עוד לפני שהכרתי אותך לפני מספר שנים, כבר שמעתי את שמך הטוב ההולך לפנייך. לשמחתי, זכיתי גם להכירך ולהבין מאיפה נובע השם הזה: אישה מיוחדת וחמה, מקצועית ביותר בתחום, ענווה וצנועה ותמיד עוזרת לכולם בשמחה.

תודה על כל הטוב שאת מפיצה סביבך, תודה על העזרה "מאחורי הקלעים" בכל מה שאנו מבקשות, תודה על מי ומה שאת..

את דמות לחיקוי עבורי...
מאחלת לך בריאות ושמחה, ושתמשיכי להנות מכל מה שאת עושה...
אילת כהן

# data[].attributes.headline
לזהבה היקרה!

# data[].attributes.subject
לזהבה היקרה!

# data[].attributes.body
תודה רבה על ההשתלמות הנפלאה! נהניתי מאוד מכל שיעור ושיעור. כל מילה שווה פנינה.
למדתי והחכמתי , ב"ה הדברים יעילים מאוד ויישומים בשטח ומביאים לקידומם של התלמידים בשפה ובכל התחומים.
זהבה יקרה!
שמחתי להכיר אישיות מדהימה ומיוחדת במינה. תודה רבה על הסבלנות הרבה, על האוזן הקשבת ועל ההתייחסות האישית והמענה לכל פנייה ובקשה והכול באווירה נעימה ובגישה נפלאה.
תבורכי בכל הברכות ותזכי לכל הישועות מתוך בריאות איתנה ,שפע וברכה.
המשך הצלחה בכל מעשי ידייך ונחת מכל יוצאי חלצייך.
כל טוב!
מאחלת:
אסתר עמרני

# data[].attributes.body
שתזכי להמשיך בעשייתך הברוכה
תודה לך על העשייה התמיכה במורות והאכפתיות
מעריכה אותך מאוד
אדוה אליאב

# data[].attributes.body
מבקשת להודות לך על הזכות שהייתה לי ללמוד בהשתלמויות שלך.
הכלים שקיבלתי ממך סייעו לי רבות בעבודתי כמורה.אך מעל לכל,התרשמתי מאשיותך המיוחדת.התרשמתי ממסירותך לשיעורים,מרצונך העז להעצים תחומים רבים בתחום השפה העברית ולהטמיעם בדרכי נועם ובדרך "עופרים",בקרב מורים רבים בכל רחבי הארץ.והכל מתוך תחושת שליחות ואמונה בדרך ובאדם.מאחלת לך שתמשיכי לעסוק במלאכת הקודש,מתוך אהבה וחדוות עשייה ותזכי לראות ברכה והצלחה!
שלי מועלם

# data[].attributes.headline
זהבה, האחת והיחידה

# data[].attributes.subject
זהבה, האחת והיחידה

# data[].attributes.body
מעריכה מאוד את העשייה המבורכת שלך למפעל "מרוץ הצבי" – הרבה מאוד מאחורי הקלעים והרבה מאחורי המקלדת ומצלמת הזום.

"מרוץ הצבי" לא היה יכול להתבצע שנה אחרי שנה בהצלחה כזו בלעדייך.

תרומתך התחילה בשלב החלום והתכנון, ממשיכה בהכשרת המורים, בקריאת עשרות סיפורים בכל שנה, בכתיבת תקצירים מחורזים לכל הסיפורים ובסיוע בתכנון יום השיא – טקס הענקת הפרסים לסופרים הצעירים.

בזכותך תלמידים רבים קיבלו מתנה לחיים - עידוד והכרה בכישרון הכתיבה שלהם.

מאחלת לך ולנו עוד שנים רבות של פעילות למען תלמידי ישראל, בבריאות ובשמחה.

אשרינו שזכינו בך!

אורית רוזנמן

# data[].attributes.headline
ברכה מהלב...

# data[].attributes.subject
ברכה מהלב...

# data[].attributes.body
תודה לך, על היותך משקיעה בנו, ובעתיד.
את מלאת תוכן, ונותנת את הנשמה במה שחשוב לך.
תודה שאת דואגת לנו כל כך,
מעריכה,
ליאורה

# data[].attributes.headline
זהבה יקרה שלי,

# data[].attributes.subject
זהבה יקרה שלי,

# data[].attributes.body
"כמה טוב, כמה טוב שנפגשנו"

מהרגע הראשון זה היה חיבור של נשמות, קשר אמיתי,

ולכן תמיד, תחושות טובות וחמות מציפות אותי.

מודה לה' על הזכות הגדולה ,ללמוד ממך וללמד איתך,

מודה לך על למעלה מעשור של עבודה משותפת, פורייה ומהנה.

תודה על כל השנים בהם הובלת את תוכנית עופרים ביד רמה ובנפש חפצה.

על שסייעת ועדיין מסייעת לי לצמוח לפלא

על שאהבת ועדיין אוהבת אותי כאילו נולדתי במשפחת פלד.

על הדאגה, האוזן הקשבת, העצות המועילות ,הסיוע הרגשי והמקצועי,

ובעצם... על מה לא???

אוהבת אותך המון...כבר אמרתי לך???

מאחלת לך שנים רבות וטובות.

גדושות בעשייה והנאה מתוך בריאות איתנה.

שלך, באהבה גדולה!

יעל שער

# data[].attributes.attachment_link.title
תמונה זהבה ויעל

# data[].attributes.body
סבתא זהבה- זה כל הסיפור!
מה סוד ההצלחה ?
האם החכמה והתבונה שלך?
האם החשיבה מחוץ לקופסא?
האם הניסיון זה היתרון?
אולי האהבה למקצוע?
כנראה שהכל ביחד
אבל יש משהו שמאפיין אותך יותר מכל והוא כח ההתמדה.
וכאן סיפור (לשם כך התכנסו,לא?!) על רבי עקיבא שהולך למעיין ורואה סלע
עם חור עמוק באמצע. שואל את עצמו רבי עקיבא מהיכן החור?  ואז ראה מעיין  וטיפות של מים יורדות על הסלע טיפה אחר טיפה, ככה במשך שנים בהתמדה בלתי רגילה יצרו המים הרכים חור עמוק בסלע הקשה.
וכך הוא גילה שעל ידי עוצמת  כח ההתמדה -גם בלימוד תורה -הוא יוכל להגיע לגדולות.
וכך באמת היה.

בתוך המילה "התמדה" מסתתרת המילה "מד".
מד-רצון, עד כמה אני רוצה להשיג את המטרות והתוצאות הכי טובות על ידי ההתמדה.
סבתא זהבה , את מול המחשב והשיעורים , ביום ובלילה, בכח התמדה ובמד רצון אדיר.
והתוצאות ?
לך מגיע 100 בהכל.
סבתא זהבה- זה כל הסיפור!

אוהבים אותך ♥️
פלד כפר אברהם
אגב,שימי לב שגם במילה "חמ"ד" נמצאת
המילה ״מד"...😀

# data[].attributes.body
זהבה יקרה ואהובה מאוד,
השיר מוקדש לך באהבה רבה.
מיום שהכרנו לפני שנים רבות ( מי זוכר כמה) נצרבת בתודעתי כאדם הדואג לשלומם של אחרים, כל העת דואגת לרווחתם של סובבייך, שואלת לשלומם, זמינה לכל שאלה או בקשה. תמיד עוררת בי השראה ורצון עז להידמות לך באהבה שאת מרעיפה, בנתינה שאת מעניקה, בחוכמה שאת מניבה, באוזן הקשבת לכל מצוקה או בעיה וזאת רק מקצת מתכונותייך המופלאות. מה אאחל לך? שנים של בריאות איתנה והמשך עשייה מבורכת וטובה בעבור כולנו. שתמשיכי להיות בעבורי משענת ויועצת, מנחה ותומכת, בקיצור מורה לחיים.
באהבה רבה מאוד באלפי תודות על כך שאת בחיי.
שרה ברוך

# data[].attributes.attachment_link.title
חני דינור - מה שלומך

# data[].attributes.body
זהבה היקרה כשמך כן את, 'זהב בה'. כולך 'זהב טהור'.
לפני למעלה מעשור שנים הכרתי אותך, מרחוק, דרך השתלמות "מקוונת" כמשתלם. וכמו הכוכבים שמרחוק נראים קטנים, אך ככל שאתה מתקרב אליהם אתה רואה כמה הם ענקיים כך את נדמית בעיני. משנה לשנה ראיתי כמה אוצרות יש בך, כמה ידע, כמה נתינה, כמה אור שאת מאירה בו את האחרים, כמה סבלנות ואהבה למשתלמים הלומדים שיעבירו לדורות הבאים.
מאחל לך יחד עם כולם בריאות איתנה, חיים ארוכים ואיכות חיים והמון המון נחת מכולנו.

# data[].attributes.body
איזו זכות זו שבחרת בנו לבלות איתך את שנותיך כגימלאית. את עובדת לא במשרה מלאה אלא במשרה כפולה. כולנו לומדים ממך ואת הדמות ממנה אנו שואבים השראה. לא רק בהיבט המקצועי אלא גם באישיות הכובשת שלך. תמיד מתגייסת למשימה מתוך אכפתיות יחד עם מאור פנים וסבלנות. את הכי מבוגרת בצוות ויחד עם זאת עם פתיחות ללמידה ורצון להיות תמיד מעודכנת בדברים החדשים ביותר. לא משנה מה הבעיה, לך תמיד תהיה הדרך להגיע לפתרון. לא משנה מה השעה - את תמיד שם. את רגישה תמיד לכולם ומוכנה להשקיע הרבה ולוותר רק כדי שחס וחלילה מישהו אחר לא יפגע. החומרים שאת יוצרת כל כך מיוחדים ולא פלא שהם פופולריים כל כך. את משקיעה כל כך הרבה זמן בהכנה מתוך מטרה שזה יצא הכי טוב שאפשר. כל הפעילות של היחידה לחינוך לשוני היא פועל יוצא של השיחות שלנו. תודה לה' עליך ותודה לך. ממש לא מובן מאליו כל מה שאת עושה. אוהבת אותך

# data[].attributes.headline
המשך ברכות לזהבה

# data[].attributes.subject
המשך ברכות לזהבה

# data[].attributes.body
מאחל לך יחד עם כולם בריאות איתנה, חיים ארוכים ואיכות חיים והמון המון נחת מכולנו.
יצחק מלכה